b'\n_START_ARTICLE_\nFriedrich Louis Dobermann\n_START_SECTION_\n\xc5\xbdivljenje in delo\n_START_PARAGRAPH_\nKarl Friedrich Louis Dobermann imenovan tudi kot: Tobermann. Pri ustvarjanju/kri\xc5\xbeanju pasme je uporabil naslednje pasme psov: Pin\xc4\x8de, Weimarance, Pointer in lovske pse kateri so bili osnova pri vzreji kasneje priznane pasme doberman._NEWLINE_Ta poznan mo\xc5\xbe vsem, ki so \xc5\xbeiveli v mestecu Apolda v Nem\xc4\x8diji je opravljal dela kot dav\xc4\x8dni izterjevalec za urad Niederro\xc3\x9fla, revirski upravitelj in konjederec, z zakonsko pravico , da polovi vse prosto tekajo\xc4\x8de pse. Ob izterjavi davkov je ve\xc4\x8dkrat nosil ve\xc4\x8dje zneske denarja, kar ga je pripeljalo k ideji ustvariti psa, ki bo oster, hiter in karakterno mo\xc4\x8dan._NEWLINE_Friedrich Louis Dobermann je delal zraven \xc5\xbee omenjenih del tudi kot no\xc4\x8dni policaj in je za svoje delo potreboval ostrega delovnega psa za osebno za\xc5\xa1\xc4\x8dito. Ukvarjal se je z vzrejo psov pri kateri je uporabil znane pasme psov kakor tudi me\xc5\xa1ancev, katere je v okviru svojega dela imel na razpolago. Tako ne moremo z gotovostjo trditi, kak\xc5\xa1ne pasme psov so bili pri vzreji prvega dobermana uporabljene. Leta 1863 na pasjem trgu v mestu Apolda Friedrich Louis Dobermann prvi\xc4\x8d predstavi svojo prvo pasmo psa.'